stanford-oval/wikipedia huggingface dataset:
בוסטון סלטיקס
הישגים ופרסים > שחקנים שמספר גופייתם הוצא לגמלאות

מלבד שחקנים שגופייתם הופרשה, הפרישה הקבוצה באופן סמלי את הגופיות מספר 1 ו-2 עבור פעילים מרכזיים בה שלא היו שחקנים: וולטר בראון, המייסד והבעלים עד מותו ב-1964, ורד אאורבך שאימן את הקבוצה 36 שנים והמשיך בה כנשיא עד מותו ב-2006.
| מספר | שחקן | תפקיד | שנים בקבוצה | שנת הפרשה |
| --- | --- | --- | --- | --- |
| 00 | רוברט פאריש | סנטר | 1980–1994 | 1998 |
| 1 | וולטר בראון | מייסד ובעלים | 1946–1964 | 1964 |
| 2 | רד אאורבך | מאמן ומנהל | 1950–2006 | 1985 |
| 3 | דניס ג'ונסון | רכז, קלע | 1983–1990 | 1991 |
| 5 | קווין גארנט | פאוור פורוורד | 2007–2013 | 2022 |
| 6 | ביל ראסל | סנטר | 1956–1969 | 1972 |
| 10 | ג'ו ג'ו וייט | רכז | 1969–1979 | 1982 |
| 14 | בוב קוזי | רכז | 1950–1963 | 1963 |
| 15 | טום היינסון | פאוור פורוורד | 1956–1965 | 1966 |
| 16 | סאץ' סנדרס | פאוור פורוורד | 1960–1973 | 1973 |
| 17 | ג'ון האבליצ'ק | סמול פורוורד | 1962–1978 | 1978 |
| 18 | דייב קאונס | סנטר | 1970–1980 | 1981 |
| 19 | דון נלסון | סמול פורוורד, פאוור פורוורד | 1965–1976 | 1978 |
| 21 | ביל שרמן | רכז, קלע | 1951–1961 | 1966 |
| 22 | אד מקאולי | פאוור פורוורד, סנטר | 1950–1956 | 1963 |
| 23 | פרנק רמזי | סמול פורוורד | 1954–1964 | 1964 |
| 24 | סם ג'ונס | קלע | 1957–1969 | 1969 |
| 25 | קיי. סי. ג'ונס | רכז | 1958–1967 | 1967 |
| 31 | סדריק מקסוול | סמול פורוורד | 1977–1985 | 2003 |
| 32 | קווין מקהייל | פאוור פורוורד | 1980–1993 | 1994 |
| 33 | לארי בירד | סמול פורוורד, פאוור פורוורד | 1979–1992 | 1993 |
| 34 | פול פירס | סמול פורוורד | 1998–2013 | 2018 |
| 35 | רג'י לואיס | סמול פורוורד | 1987–1993 | 1995 |
| LOSCY | ג'ים לוסקוטוף | סמול פורוורד | 1955–1964 | 1964 |
| מיקרופון | ג'וני מוסט | שדרן | 1953–1990 | 1990 |
↑  לוסקוטוף ביקש שמספר הגופייה שלו, "18", לא יופרש, ועל כן הופרשה גופייתו עם כינויו "LOSCY".
הערות שוליים

↑  Kristaps Porzingis to Celtics, Marcus Smart to Grizzlies in 3-team deal
↑  Celtics acquire Jrue Holiday from Blazers
↑  לא מרימה ידיים: דאלאס הביסה את בוסטון וצימקה ל-3:1 בגמר - ישראל ספורט, באתר isport.co.il, ‏2024-06-15
↑  ה-18 בתולדותיה: בוסטון זכתה באליפות ה-NBA, באתר ONE‏, 18 ביוני 2024
↑  ראוי ביותר: ג'יילן בראון הוכתר ל-MVP של הגמר, באתר ONE‏, 18 ביוני 2024
↑  המובילים הסטטיסטיים של בוסטון סלטיקס, באתר basketball-reference.com
| קבוצות ליגת ה-NBA> האזור המזרחי | קבוצות ליגת ה-NBA> האזור המזרחי | קבוצות ליגת ה-NBA> האזור המזרחי | קבוצות ליגת ה-NBA> האזור המערבי | קבוצות ליגת ה-NBA> האזור המערבי | קבוצות ליגת ה-NBA> האזור המערבי |
| --- | --- | --- | --- | --- | --- |
| הבית האטלנטי | הבית המרכזי | הבית הדרום־מזרחי | הבית הצפון־מערבי | הבית הפאסיפי | הבית הדרום־מערבי |
| בוסטון סלטיקס | שיקגו בולס | אטלנטה הוקס | דנוור נאגטס | גולדן סטייט ווריורס | דאלאס מאבריקס |
| ברוקלין נטס | קליבלנד קאבלירס | שארלוט הורנטס | מינסוטה טימברוולבס | לוס אנג'לס קליפרס | יוסטון רוקטס |
| ניו יורק ניקס | דטרויט פיסטונס | מיאמי היט | אוקלהומה סיטי ת'אנדר | לוס אנג'לס לייקרס | ממפיס גריזליס |
| פילדלפיה 76' | אינדיאנה פייסרס | אורלנדו מג'יק | פורטלנד טרייל בלייזרס | פיניקס סאנס | ניו אורלינס פליקנס |
| טורונטו ראפטורס | מילווקי באקס | וושינגטון ויזארדס | יוטה ג'אז | סקרמנטו קינגס | סן אנטוניו ספרס  |
| --- | --- |
בקרת זהויות :  NLI: 987007362782305171  ISNI: 0000 0000 8593 9623  LCCN: n80065959  VIAF: 59149842027902842392   WorldCat (עם VIAF): 59149842027902842392 
רוברט פאריש, נשלח לסלטיקס ב-1980 וחבר ללארי בירד
פול פירס, נבחר בבחירה ה-10 על ידי הסלטיקס בדראפט 1998
הסלטיקס זוכים באליפות 2008
כל דגלי האליפויות של הסלטיקס תלויים על התקרה של ה-TD גארדן
בראד סטיבנס
ג'ייסון טייטום
ב-2008 נפגשו הסלטיקס והלייקרס בגמר ה-NBA בפעם הראשונה לאחר 21 שנים
בית קטן בערבה

ערך זה עוסק בסדרת ספרי ילדים. אם התכוונתם למשמעות אחרת, ראו .
| --- | --- |

כריכת הספר "בית קטן בערבה"
 בית קטן ביער הגדול  החורף הארוך  עיר קטנה בערבה  שנים של זהב  בית קטן על גדות אגם הכסף  בית קטן בערבה  בית קטן על גדות נחל השזיף  בן איכרים  ארבע השנים הראשונות 
 מידע כללי
 מאת:  לורה אינגלס וילדר 
 שפת המקור:  אנגלית 
 סוגה:  רומן 
 נושא:  משפחה, ילדות, סְפַר 
 מקום התרחשות:  ויסקונסין, דקוטה הדרומית, מינסוטה, קנזס 
 תקופת התרחשות:  שנות ה-70 של המאה ה-19, שנות ה-80 של המאה ה-19 
 הוצאה
 תאריך הוצאה:  1935 
 
בית קטן בערבה (באנגלית: Little House on the Prairie) היא סדרת ספרי ילדים שנכתבה על ידי לורה אינגלס ויילדר. ספר באותו שם יצא לאור בשנת 1935.
סדרת "בית קטן בערבה" מבוססת על זכרונות ילדותה של לורה אינגלס ויילדר באזור המערב התיכון של ארצות הברית בסוף המאה ה-19. הספר הידוע ביותר מבין הספרים הוא בית קטן בערבה. הספרים כתובים בגוף שלישי, כאשר לורה משמשת כגיבורת הסיפור. הסיפור מוגדר בדרך כלל כסיפורת ולא כאוטוביוגרפיה.
ספרי הסדרה הודפסו ברציפות שוב ושוב מאז ההוצאה הראשונית שלהם לאור על ידי הרפר ואחיו, והם נחשבים לקלאסיקה בספרות הילדים האמריקנית. כמה מהם זיכו את הסופרת באות ההערכה של ניוברי. הוצאת הסדרה כיום בדפוס כוללת את איוריו של גארת' ויליאמס.
ספרי בית קטן בערבה

שמונת ספרי הבית הקטן "המקוריים" פורסמו על ידי Harper & Brothers עם איורים מאת הלן סוול (שלושת הראשונים) או סוול ומילדרד בויל.
בית קטן ביער הגדול (1932) – המתאר את חייה של המשפחה החיה בבקתה עץ קטנה בשיפולי היערות הגדולים בוויסקונסין.
בן איכרים (1933) – המספר על ילדותו של אלמנזו ג'יימס ויילדר, בעלה לעתיד של לורה, בכפר בניו יורק.
בית קטן בערבה (1935) – נדודיה והתיישבותה של המשפחה בערבת קנזס.
בית קטן על גדות נחל השזיף (1937) – בו מתיישבת המשפחה על גדות נחל השזיף במינסוטה.
בית קטן על גדות אגם הכסף (1939) – המשך הנדודים למערב והתיישבות בדקוטה.
החורף הארוך (1940) – מתאר את החורף הקשה של 1880 בדקוטה ואת מאבק אנשי העיר באיתני הטבע, הסופה, השלג והקור.
עיר קטנה בערבה (1941) – חייהם של ויילדר ומשפחתה בעיר הקטנה דה סמט ההולכת וצומחת על אדמת דקוטה.
שנים של זהב (אנ') (1943) – מתאר את עבודתה של ויילדר כמורה ואת נישואיה לאלמנזו. הספר טרם תורגם לעברית.
דמויות בסדרת בית קטן בערבה

כמה מהדמויות הבולטות בסדרת הספרים מבוססות על אנשים שאינגלס הכירה בחיים האמיתיים. לעיתים קרובות שינתה אינגלס שמות של דמויות אמיתיות או שילבה תכונות של כמה אנשים כדי ליצור דמות אחת. לדוגמה, "נלי אולסון" הייתה אוסף של שלושה אנשים שהכירה אינגלס: נלי אוונס, ג'יני מסטרס וסטלה גילברט.
נלי אוונס היא מקור ההשראה העיקרי לדמותה של נלי אולסון ב"על גדות נחל השזיף". נלי אולסון המופיעה ב"עיר קטנה בערבה" משקפת בעיקר את דמותה של מסטרס, ואילו דמותה של אולסון בספר "שנים של זהב" מבוססת בעיקר על זו של גילברט. יחד עם זאת, אינגלס שינתה שמות כדי להגן על פרטיותם של אלו שכתבה עליהם. בית ברוסטר בו התאכסנה בזמן עבודת ההוראה הראשונה שלה היה למעשה משק ביתם של משפחת בוצ'י.
לורה אינגלס, הסופרת עצמה
צ'ארלס אינגלס, אביה של לורה
קרוליין אינגלס, אמה של לורה.
מרי אינגלס, אחותה הגדולה של לורה, האחות הבכורה.
קארי אינגלס, אחותה הצעירה יותר של לורה.
גרייס אינגלס, האחות הצעירה ביותר.
אלמנזו ויילדר, בעלה של לורה.
רוז ויילדר, בתם של לורה ואלמנזו.
אתרים היסטוריים ומוזיאונים

מדינת קנזס ציינה את בית ילדותה של אינגלס בעיירה אינדפנדנס כאתר היסטורי הפתוח למבקרים. במקום זה התרחשו המאורעות המסופרים בבית קטן בערבה. ניתן לראות שם בקתה המעוצבת על פי הבקתה המקורית (בחוותו של ויליאם קורטיס), ואת משרד הדואר המקורי.
דה סמט, דרום דקוטה מושך מעריצים רבים עם אתריו ההיסטוריים המוזכרים בספרים "על גדות אגם הכסף", "החורף הארוך", "עיר קטנה בערבה", "שנים של זהב" ו"ארבע השנים הראשונות".
מ-1879 עד 1894 חייתה משפחת אינגלס בדה סמט באחוזת הבית המשפחתית - בית בעיר שנבנה על ידי צ'ארלס אינגלס. בדקוטה נמצא גם בית הספר של ברוסטר שלורה לימדה בו, ובית המודדים שהמשפחה חייתה בו בין 1879 ל-1880 אשר פתוחים למבקרים. בנוסף לכך גופותיהם של צ'ארלס, קרוליין, מרי, קארי וגרייס אינגלס, וכן של בנם הקטן חסר השם של לורה ואלמנזו ויילדר הובאו למנוחתם בבית הקברות של דה סמט.
מנספילד, מיזורי הוא עיר המגורים האחרונה של לורה אינגלס ויילדר. בחוה שלה במנספילד כתבה לורה את ספרי סדרת "בית קטן בערבה". כל שנה חוגגת כל העיר בפסטיבל בו היא חוזרת אחורה בזמן לשנים המאוחרות של המאה ה-19.

לאורך הפסטיבל הופכת כיכר העיר לתצוגה של אומנות בעבודת יד. מתקיימת תהלוכה גדולה ומוזיקה עממית מנוגנת מבית הקיץ בפארק. לורה, בעלה אלמנזו, ובתה רוז הובאו למנוחות בבית הקברות של מנספילד.
וולנט גרוב, מינסוטה הוא אולי השם המוכר ביותר מכל הערים שוויילדר כתבה עליהן בספריה (למרות שזו העיר היחידה שלא הוזכרה בשמה), כיוון שסדרת הטלוויזיה של מייקל לנדון "בית קטן בערבה", שצולמה בין השנים 1974 ו-1983, התרחשה שם.

למרות שהסדרה מתארת את המשפחה כחיה בעיר לאורך שנות בגרותה של לורה, במציאות הם חיו בה כמה שנים בלבד.
ב-1874. כאשר הייתה לורה בת שבע, עזבה המשפחה את ביתם ליד פפין לפעם נוספת והתיישבה מחוץ לוולנט גרוב, מינסוטה. ויילדר כותבת על שנותיה המוקדמות במינסוטה בספר "על גדות נחל השזיף". המשפחה חיה במחפורת בגדת הנחל עד שאבא של לורה יכול היה לבנות בית. לורה ומרי התחילו ללכת שוב לבית הספר, ושתיהן רכשו חברים (ילדי קנדי) ואויבים (נלי אולסון).
פפין, ויסקונסין הוא מקום הולדתה של לורה. היא נולדה כמה מיילים צפונית מזרחית לכפר. בפפין מתקיימות כל ספטמבר חגיגות עם מוזיקה מסורתית, הפקות אומנות, תחרות "להראות כמו לורה", תחרות כתיב ואירועים אחרים.

אחיה הקטן של לורה, צ'ארלס פרדריק אינגלס, נולד בוולנט גרוב ב-1 בנובמבר 1875. הוא חי 10 חודשים בלבד ולורה לא כללה אותו בספרים.

אביה הרגיש שמינסוטה תהיה "ארץ של חלב ודבש", אך מגפת החגבים חיסלה את כל יבול החיטה פעמיים במשך שנתיים רצופות. לאביה הוצעה עבודה בניהול מלון בבר ווק, איווה, והמשפחה עברה לשם ב-1876. שנה מאוחר יותר שבה המשפחה לוולנט גרוב.
כששבו לוולנט גרוב גרה בתחילה משפחת אינגלס עם ידידיהם, ההאנסינים. אחר כך בנה האב בית בעיר ועבד כחנווני, קצב, ואחר כך כנגר. באביב 1879, חלתה מרי במחלה קשה. המחלה לוותה בשבץ, שהביא לידי עוורון. זמן קצר לאחר מכן, אחותו של האב, דוסיה, באה מהיערות הגדולים והציעה לו עבודה במסילת הרכבת ההולכת מערבה. למרות שהאם רצתה להישאר בוולנט גרוב, הרגיש האב שעתיד טוב יכול להמצא באזור דקוטה. הוא קיבל בשמחה את הצעתה של דוסיה וכך הסתימה שהותה של משפחת אינגלס בוולנט גרוב.
עיבודים טלוויזיוניים > ג'יקנרי (1996, 1968)

ג'יקנרי הייתה סדרת טלוויזיה בריטית שנועדה לעודד ילדים לקריאה. הסדרה רצה מ-1965 עד 1996. מ-24 באוקטובר עד 28 באוקטובר 1966 הופיעו חמישה פרקים קצרים המבוססים על הספר "בית קטן ביער הגדול", עם רד שיבלי כמספר הסיפור. מ-21 באוקטובר עד 25 באוקטובר 1968, יצאו לאקרנים חמישה פרקים נוספים אשר בוססו על "בן איכרים", עם ריצ'רד מונט כמספר הסיפור.
עיבודים טלוויזיוניים > בית קטן בערבה (סדרת טלוויזיה, 1974 - 1983)

סדרת הטלוויזיה המבוססת על ספרי בית קטן בערבה שודרה ברשת NBC בין השנים 1974–1983. הסדרה הייתה עיבוד חופשי של ספרי בית קטן בערבה ולא הייתה נאמנה לגמרי לסדרת הספרים. מייקל לנדון כיכב כצ'ארלס אינגלס, קארן גראסלי שיחקה את קרוליין אינגלס, מליסה גילברט את לורה אינגלס, מליסה סו אנדרסון את מרי אינגלס, והתאומות לינדזי וסידני גרינבוש את קארי אינגלס. כמה דמויות נוספו בסדרה, כמו אלברט, שיוצג על יד מתיו לבורטו, כיתום שאימצה המשפחה. סדרת הטלוויזיה שהתרחשה בוולנט גרוב, מינסוטה, הייתה אחת מסדרות הדרמה ששודרו בהצלחה במשך זמן רב.
עיבודים טלוויזיוניים > לורה ילדת הערבה (1975)

גרסת האנימציה היפנית של סדרת בית קטן יצאה ב-1975 על ידי "ניפון אנימציה ושותפיו בע"מ". תחת הכותרת 草原の少女ローラ (אנגלית : Laura the Prairie Girl, עברית: לורה ילדת הערבה). הסדרה הופיעה ב-26 פרקים, כל אחד בן 24 דקות.
עיבודים טלוויזיוניים > מעבר לערבה (2000, 2002)

"מעבר לערבה: סיפורה האמיתי של לורה אינגלס ויילדר". היו שני סרטי טלוויזיה שהופקו על יד מרקוס קול ועלו לאוויר ב-2000 וב-2002. הם הציגו אפיזודות מהספרים המאוחרים יותר של סדרת בית קטן (מ"החורף הארוך" עד "ארבע השנים הראשונות").
בסדרה כיכב ריצ'רד תומאס כצ'ארלס אינגלס, לינדזי קרוס כקרוליין אינגלס, מרדית' מונרו כלורה אינגלס, ברברה ג'יין רימס כמארי אינגלס, הלי מקורמיק כקארי אינגלס, וולטון גוגינס כאלמנזו ויילדר, וסקיי מקול ברטסיאק כרוז ויילדר.
הערות שוליים

↑  בתה של לורה, סופרת והוגת דעות פוליטית, רוז ויילדר-ליין, סייעה לאמה בעריכת הספרים. עומק המעורבות של ויילדר-ליין והיקף השפעתה על נושא ועל תוכן הספרים שימש נושא לדיון בשנים האחרונות[דרושה הבהרה].
| בית קטן בערבה |
| --- | --- | --- |
| ספרים | בית קטן ביער הגדול • בן איכרים • בית קטן בערבה (ספר) • בית קטן על גדות נחל השזיף • בית קטן על גדות אגם הכסף • החורף הארוך • עיר קטנה בערבה • שנים של זהב • בדרך הביתה (ספר) • ארבע השנים הראשונות |  |
| תוכניות טלוויזיה | בית קטן בערבה (סדרת טלוויזיה) • בית קטן בערבה (סדרת טלוויזיה, 2025) |  |
| דמויות | צ'ארלס אינגלס • קרוליין אינגלס • מרי אינגלס • לורה אינגלס ויילדר • אלמנזו ויילדר • קארי אינגלס • גרייס אינגלס • רוז ויילדר ליין |  |
| שחקני טלוויזיה | מייקל לנדון • מליסה גילברט |  |
בית המודדים באתר ההיסטורי של לורה אינגלס ויילדר בדה סמט, דרום דקוטה
מליסה גילברט בתפקיד לורה אינגלס בסדרת הטלוויזיה בית קטן בערבה
יהודה לוי (שחקן)

| --- | --- |

לוי ב-2022
 לידה:  29 ביוני 1979 (בן 45) ישראל פתח תקווה, ישראל
 תקופת הפעילות:  מ-1993
 עיסוק:  שחקן, דוגמן, מנחה טלוויזיה
 מקום לימודים:  תלמה ילין 
 בת זוג:  דנה פרידר
 פרסים והוקרה:  2 פרסי האקדמיה לטלוויזיה פרס מסך הזהב פרס פסטיבל הטלוויזיה הבינלאומי "סירייס מאניה", צרפת
 פרופיל ב-IMDb
 
יהודה לוי (נולד ב-29 ביוני 1979) הוא שחקן, דוגמן ומנחה טלוויזיה ישראלי. זוכה שני פרסי האקדמיה לטלוויזיה, פרס מסך הזהב ופרס השחקן הטוב ביותר בפסטיבל הטלוויזיה הבינלאומי "סירייס מאניה", צרפת.
ביוגרפיה > חיים אישיים

בשנים 2006 עד 2013 לוי היה בזוגיות עם הזמרת נינט טייב. השניים התארסו, אך מאוחר יותר, הודיעו על פרידה.
בשנת 2017 לוי נישא לדוגמנית שלומית מלכה, ובאוגוסט 2021, הם התגרשו.
החל מ-2023 לוי בזוגיות עם השחקנית דנה פרידר.
לוי מתגורר בתל אביב.
פרסים והוקרה

2002, 2003 זכייה במקום ראשון בפסטיגל
2013, 2024 מועמד לפרס האקדמיה לטלוויזיה כשחקן ראשי על תפקידיו
2002, 2014, "השחקן הטוב ביותר בסדרת דרמה" פרסי האקדמיה לטלוויזיה על תפקידיו
2022 השחקן הראשי טוב ביותר בפסטיבל הטלוויזיה הבינלאומי, "סירייס מאניה", בצרפת
פילמוגרפיה נבחרת

| שנה> טלוויזיה | פרויקט> טלוויזיה | דמות> טלוויזיה | הערות> טלוויזיה |
| --- | --- | --- | --- |
| 1996–1997 | רמת אביב גימל | גיל שפרלנג |  |
| 1999 | כל העולם במה | הליאנט |  |
| 2001 | דקות של תהילה | סער |  |
| 2001 | ד.נ. גליל מערבי | ארי |  |
| 2001–2002 | לחיי האהבה | גידי מאירי |  זוכה פרס מסך הזהב לשחקן בסדרה יומית (2002) |
| 2002 | רק בישראל | גידי | אורח |
| 2003–2005 | אהבה מעבר לפינה | ליאור דביר |  זוכה פרס מסך הזהב לשחקן בסדרה יומית (2003, 2004) |
| 2005 | בסימן ונוס | יואב נוימן |  |
| 2006 | האבודה |  |  |
| 2006–2009 | האלופה | סער פדידה |  |
| 2007–2014 | הבורר | נדב פלדמן |  |
| 2009 | המופע של דובלה | בתפקיד עצמו | תפקיד אורח |
| 2010–2011 | חסמבה דור 3 | פרדי זורקין |  |
| 2010 | TLV - עושים את תל אביב | בתפקיד עצמו | משתתף אורח |
| 2011 | ארץ נהדרת | בתפקיד עצמו | שחקן אורח |
| 2012–2013 | אמא ואבאז | סמי ישראל |  |
| 2014–2019 | איש חשוב מאוד | יהודה לוי |  זוכה פרס האקדמיה הישראלית לטלוויזיה לשחקן הטוב ביותר בסדרת דרמה/מיני סדרה/סדרת ילדים ונוער (2014)  זוכה פרס האקדמיה הישראלית לטלוויזיה לשחקן הטוב ביותר בסדרת דרמה (2018) |
| 2015 | דיג |  |  |
| 2015–2018 | המדרשה | יונה הררי |  |
| 2018 | שבאבניקים | בתפקיד עצמו |  |
| 2021 | מעילה | עופר מקסימוב |  מועמד לפרס האקדמיה לטלוויזיה לשחקן ראשי בסדרת דרמה (2021) |
| 2021–הווה | עלומים | יניב טל |  |
| 2022 | ריקוד האש | נתן שולמן |  זוכה פסטיבל סיריס מאניה – השחקן הראשי הטוב ביותר מועמד לפרס האקדמיה לטלוויזיה לשחקן ראשי בסדרת דרמה (2022) |
| 2023–הווה | גוף שלישי | עידו אברהמי |  מועמד פרס האקדמיה הישראלית לטלוויזיה לשחקן ראשי בסדרת דרמה ודרמה יומית (2024) |
| 2023–הווה | איסט סייד | מומי בן דאהן |  מועמד פרס האקדמיה הישראלית לטלוויזיה לשחקן ראשי בסדרת דרמה ודרמה יומית (2024) |
| 2024–הווה | המירוץ למיליון | מנחה |  |
| יפורסם בהמשך | הראש | בתפקיד ראש השב"כ | הסדרה נרכשה לשידור בנטפליקס |
סרטים
| 1996 | זולגות הדמעות מעצמן | ילד שנפגע מאוטו |  |
| 2002 | יוסי וג'אגר | ג'אגר | סרט טלוויזיה זוכה פרס האקדמיה הישראלית לטלוויזיה למשחק בדרמה, מיני סדרה או סרט טלוויזיה (2003) |
| 2004 | מדורת השבט | יואל החייל |  |
| 2005 | שושלת שוורץ | אבישי |  מועמד לפרס אופיר לשחקן המשנה הטוב ביותר (2004) |
| 2012 | המהגרים | רוני חי | סרט טלוויזיה |
| 2013 | פלאות | הרב שמעיה כנפו |  |
תיאטרון, פסטיגלים ומופעים

2002 – "פסטיגל מהסרטים" (זכה במקום הראשון עם שירו)
2003 – "פסטיגל סובב עולם" (זכה במקום הראשון עם שירו)
2004 – "טרזן וג'יין" (תפקיד ראשי)
2005 – "שיר נולד" (מופע חנוכה)
2008 – "יוסף וכותונת הפסים"
2011 – "i פסטיגל"
2015 – "היי סקול פסטיגל"
2024 - "SING פסטיגל"
הערות שוליים

1 2  יהודה לוי ו"בלאדי מורי" הישראלית זכו בפסטיבל סירייס מאניה, באתר ynet, 25 במרץ 2022
↑  לירון סיני, רועי ניק: "אין לי בעיה שישוו אותי ליהודה לוי", באתר ynet, 21 בפברואר 2013
↑  ניסים קלדרון, אלבום התהילה של גברי "גברון" לוי, באתר פ"תנטו, 30 ביולי 2015
↑  ביוגרפיה: יהודה לוי, באתר ynet, 26 במאי 2003
↑   יהודה לוי חוקר את גלילאו | "סופי לעת עתה", 1993, סרטון בערוץ "כאן ארכיון | אוצרות השידור הישראלי", באתר יוטיוב (אורך: 00:47)
↑  נועה הרשקוביץ‏, נחשפה רשימת המועמדים לפרסי הטלוויזיה 2013, באתר וואלה, 29 בדצמבר 2013
↑  סדרה חדשה על חייו של יהודה לוי, גיא פינס, 26 במאי 2013
↑  צפו: יהודה לוי משחק גרסה של עצמו, באתר ynet, 14 באוגוסט 2014
↑  סמדר שילוני, איש חשוב מאוד: יהודה לוי מצוין בתפקיד עצמו, באתר ynet, 4 בספטמבר 2014
↑  התפקיד ההוליוודי של יהודה לוי, באתר וואלה, 12 באוקטובר 2014
↑  מאת אביב וינברגר, האם יהודה לוי עוזב את רנואר?, באתר מגזין את, ‏2020-07-20
↑  גיל משעלי, ‏זה סופי: יהודה לוי ינחה את "המירוץ למיליון", באתר ‏מאקו‏, 12 במרץ 2023
↑  קיץ ברבנר, ‏אחרי חודשים של שמועות ומגעים: יהודה לוי נבחר להגיש את "המירוץ למיליון", באתר מעריב אונליין, 12 במרץ 2023
↑  יהודה לוי: "אני רואה את שלומית כאמא של הילדים שלי", באתר Xnet‏, 7 ביוני 2016
↑  עולם תעצור: יהודה לוי ושלומית מלכה התחתנו, באתר ‏מאקו‏, 25 במאי 2017
↑  זה נגמר: שלומית מלכה ויהודה לוי התגרשו, באתר וואלה, 24 באוגוסט 2021
↑  רן בוקר, "חאנשי", "אלף" ו"קופה ראשית" מובילים: המועמדים לטקס פרסי האקדמיה לטלוויזיה, באתר ynet, 18 במרץ 2024
| 0 | 1 | 2 |
| --- | --- | --- |
| הקודם: 2002 - אין | פרס האקדמיה לטלוויזיה - משחק בדרמה, מיני סדרה או סרט טלוויזיה  2003 - יהודה לוי ("יוסי וג'אגר") | הבא: 2004 - דרור קרן ("רינה ואריק לנצח") לאורה ריבלין ("המסע הארוך") |
| 0 | 1 | 2 |
| --- | --- | --- |
| הקודם: 2002 - דב גליקמן ("שטיסל") | פרס האקדמיה לטלוויזיה - שחקן הטוב ביותר בסדרת דרמה  2014 - יהודה לוי ("איש חשוב מאוד") | הבא: 2015 - דב גליקמן ("שטיסל") |
| 0 | 1 | 2 |
| --- | --- | --- |
| הקודם: 2015: לי בירן ודר זוזובסקי | פרסי נבחרי השנה של פרוגי - זוג השנה   2016: יהודה לוי ושלומית מלכה  | הבא: 2017: לי בירן ואליאנה תדהר |
| --- | --- |
בקרת זהויות :  NLI: 987007299047305171  BNE: XX1785445  BnF: cb16631146g (data)  GND: 173787398  ISNI: 0000 0000 5943 1121  LCCN: no2005006941  NTA: 336248911  SUDOC: 121407330  VIAF: 36641867   WorldCat (עם VIAF): 36641867 
יהודה לוי, 2006
יהודה לוי ב-2013, על סט צילומי הסדרה "איש חשוב מאוד"
יצחק הוטנר

הרב יִצְחָק הוּטְנֶר (אדר ה'תרס"ו, 1906 – כ' בכסלו ה'תשמ"א, 28 בנובמבר 1980), שמוכר גם בכינוי הפחד יצחק (על שם ספריו), היה ראש ישיבת רבינו חיים ברלין בברוקלין, וחבר מועצת גדולי התורה בארצות הברית.
קורות חייו

נולד בוורשה שבפולין לרב חיים יואל הוטנר סוחר אמיד ולמדן ליטאי, ולחנה שהגיעה ממשפחה של חסידי גור. למד והתחנך בישיבת סלובודקה בעיר קובנה בליטא, היה תלמיד של "הסבא מסלבודקה" והוכר כ"עילוי". ב-1925 נשלח לחזק את הישיבה אשר הוקמה בארץ ישראל, בעיר חברון. בשהותו בארץ ישראל התוודע לרב הראשי של ארץ ישראל באותם ימים, הרב אברהם יצחק הכהן קוק, שהשפיע על דרכו הרעיונית והרוחנית. במכתב לרב צבי יהודה קוק הוא כותב כי כעבור ארבעים שנה מאז שלמד אצל הרב קוק האב הוא מבין עד כמה הוא תלמיד שלו. בחורף תרפ"ט (חודשים מספר לפני הטבח בחברון) חזר לוורשה ולמד במשך זמן קצר[דרושה הבהרה] פילוסופיה באוניברסיטת ברלין. שם הכיר את הרב מנחם מנדל שניאורסון והרב יוסף דוב סולובייצ'יק ושמר על קשרים איתם גם לאחר מכן.
בתרצ"ב הוציא את ספרו "תורת הנזיר", חידושים על מסכת נזיר. על ספרו זה קיבל את הסכמת הרב חיים עוזר גרודזנסקי, הרב אברהם דוב כהנא-שפירא והרב קוק. בהוצאות האחרונות הושמטו ההסכמות. בה'תרצ"ה (1935), לאחר שנה נוספת שבה שהה בארץ ישראל, עבר הרב הוטנר להתגורר בברוקלין שבניו יורק. בה'תרצ"ט (1939) מונה לראש ישיבת רבינו חיים ברלין, הישיבה הוותיקה ביותר בברוקלין. הוא שילב בישיבה מוטיבים חסידיים, במיוחד בשבתות ובחגים, שבהם נהג לשלב דרשה תלמודית ופילוסופית בטיש חסידי ובשירה.
בה'ת"ש (1940) הקים ישיבה נוספת לצעירים בוגרי תיכון. הרב הוטנר תמך בשילוב לימודי הקודש בלימודי חול ובהשתלבות התלמידים בעולם העבודה הכללי[דרוש מקור], ואף ניסה להקים קולג' המשלב לימודי תעודה עם לימודים ישיבתיים[דרוש מקור]. בנושא זה נתקל בהתנגדויות של רבנים, בפרט של הרב אהרון קוטלר.
בסוף שנות ה-60 (בין ה'תשכ"ה לה'תש"ל) החל לתכנן הקמת ישיבה בישראל, ועל כן ביקר בארץ לעיתים תדירות. בשנת ה'תש"ל (1970), בדרכו מהארץ, נחטף לירדן המטוס שבו טס עם אשתו, בתו וחתנו על ידי מחבלים מארגון החזית העממית לשחרור פלסטין. באמצע שנות ה-70 הצטרף לרב דב שוורצמן ויחד עמדו בראשות ישיבת בית התלמוד שנוסף לה השם "גור אריה". בתקופה זו היה הרב הוטנר מבקר בישיבה, לצד ראש הישיבה הרב שוורצמן. כעבור כשנתיים פסק הקשר והישיבה שבה להיקרא "ישיבת בית התלמוד" בלבד.
בשנת ה'תשל"ט עבר להתגורר בירושלים. שימש נשיא מכון ירושלים והיה מעורכי אוצר מפרשי התלמוד.
בחשוון ה'תשמ"א (1980) לקה בשיתוק חלקי עד לפטירתו בליל שישי כ' כסלו באותה שנה, ונקבר בחלקת הנביאים שבבית הקברות בהר הזיתים בירושלים. בשכונת הר נוף שבעיר הוקמה על שמו "ישיבת פחד יצחק" וכן כולל "אור אליהו", המבוססים על מורשתו. בראשות "ישיבת פחד יצחק" עומד חתנו ותלמידו, הרב יונתן דייוויד, שהיה נשוי לבתו היחידה, ברוריה עד לפטירתה בחג הפסח ה'תשפ"ג, אפריל 2023.
יצירתו

מלבד "תורת הנזיר", שנזכר לעיל, פרסומו העיקרי הוא סדרת הספרים 'פחד יצחק' - המשלבת דרוש ורעיונות הגותיים בסגנונו של המהר"ל מפראג. הספר כתוב בעברית עשירה ופיוטית, על אף שהדרשות עליהן הוא מבוסס נאמרו ביידיש. בתו ברוריה דייוויד כתבה את רוב המאמרים משמיעה מפיו, והרב הוטנר תיקן והגיה, היא תרגמה אותם לעברית ויחד עם בעלה הרב יונתן דייוויד ערכה אותם להוצאה לאור.
חידושיו על הספרא נדפסו במהדורת הספרא עם פירוש רבינו הלל, כ"קובץ הערות" בסוף הכרך. בתחילה נדפסו בעילום שמו, על פי בקשתו, ולאחר פטירתו נדפסו שוב (ירושלים ה'תשנ"ב) בציון שם המחבר.
הרב הוטנר חיבר את הפיוט "בלבבי משכן אבנה", בהשראת אחד משיריו של רבי אלעזר אזכרי.:
לקריאה נוספת

שמואל ויגודה, "'בהבלי הזמן': האדם והזמן בהגותו של יצחק הוטנר", בספר: בנימין איש-שלום (עורך), בדרכי שלום – עיונים בהגות יהודית, מוגשים לשלום רוזנברג, הוצאת בית מורשה בירושלים, 2007
שלמה קסירר, התשובה בהגותו של הרב יצחק הוטנר - על רקע מקורותיו בחסידות, בתנועת המוסר ובהגות המאה העשרים, עבודת דוקטורט, אוניברסיטת בר-אילן, 2009, באתר ספריית אסיף
משה כהן, האמונה במשנת הרב יצחק הוטנר, עבודת גמר (מ.א.), אוניברסיטת בר-אילן, 2011
אלון שלו, תאולוגיה אורתודוקסית בעידן בקשת המשמעות: חייו והגותו של הרב יצחק הוטנר, עבודת דוקטורט, האוניברסיטה העברית, 2020
אלון שלו, קווים מרכזיים לדמותו ולהגותו של הרב יצחק הוטנר על פי ספרי פחד יצחק, עבודת גמר (מ.א.), אוניברסיטת בן-גוריון, 2013
הערות שוליים

↑  בניגוד לשמועה נפוצה, הרב חיים יואל לא היה בנו של הרב יוסף זונדל הוטנר מאיישישוק ולכן גם לא היה בן דודה של חוה-לאה רעייתו של הרב צבי יהודה הכהן קוק. שם אביו של הרב חיים יואל הוטנר היה יצחק, ועל שמו היה קרוי הרב יצחק הוטנר. כך כותבת בתו, ברוריה דייוויד, ספר הזיכרון למרן בעל הפחד יצחק, "מכון ירושלים", עמ' ג'. עם זאת, הייתה קרבה רחוקה יותר בין הרב הוטנר לרב קוק ובנו. ראו באשכול המוקדש לעניין, באתר אוצר החכמה
↑  אגרות לראי"ה, עמ' תקפ"ה. במכתב הבקשה להסכמתו של הרב קוק לספרו "תורת הנזיר" פנה אליו בלשון: "הוד כבוד אדמו"ר הגאון הגדול עטרת ישראל וקדושו מרן ר' אברהם יצחק הכהן קוק שליט"א".
↑  הבת של ה'פחד יצחק' ואשת ראש הישיבה, באתר בחדרי חרדים.
↑  אליעזר שולמן | מגזין החג 'משפחה', גדול הדור שבחר לחיות במסתרים • פרופיל, באתר בחדרי חרדים, 12 באפריל 2017
↑  על בסיס השורה "בתוך לבי משכן אבנה לזיוו, קרבן תקריב לו נפשי היחידה", מתוך ספר חרדים
↑  אנציקלופדיה יהודית 'דעת' ערך אזכרי אלעזר
| --- | --- |
בקרת זהויות :  NLI: 987007262843105171  GND: 13050310X  ISNI: 0000 0000 6688 0857  LCCN: n85015267  MusicBrainz: 0e13c18b-31ea-46e4-9942-be6257c2483b  SNAC: w6cj91sw  VIAF: 57721561   WorldCat (עם VIAF): 57721561 
ישיבת רבינו חיים ברלין
הרב הוטנר עם בתו ברוריה
דיסק קשיח

דיסק קשיח IDE ברוחב 3.5 אינץ' – מבט מבחוץ
דיסק קשיח 8 אינץ' "IBM 62PC "Piccolo, סוף שנות השבעים
דיסק קשיח ברוחב 89 מ"מ של חברת Seagate עם ממשק Parallel ATA משנת 1998, שיוצר במלזיה.
דיסק קשיח (באנגלית: Hard disk. נקרא גם Hard Drive, ‏Fixed disk, או בשמו המלא Hard disk drive ‏(HDD)), הוא רכיב במחשב המשמש לשמירת נתונים. דיסק קשיח יכול להכיל בדרך כלל כמות גדולה של נתונים לעומת זיכרונות אחרים, אך פעולתו איטית לעומת הזיכרון הפנימי של המחשב (RAM). הדיסק הקשיח הוא התקן זיכרון בלתי נדיף המאפשר אחסנה אמינה של נתונים דיגיטליים בנפח גדול ובזמן גישה קצר יחסית להתקני זיכרון מכניים אחרים. בהשוואה להתקני זיכרון אחרים באותה הקיבולת, הדיסק הקשיח זול משמעותית, אולם זמן הגישה לנתונים בדיסק ארוך בהשוואה לזיכרון הפנימי (RAM) – דיסק קשיח מכני איטי פי 100,000 מהזיכרון הפנימי.
הדיסק הקשיח מופיע בשתי תצורות: פנימית – כרכיב המוטמע בתוך המחשב, וחיצונית – כמכשיר עצמאי המתחבר למחשב באמצעות כבל מסוגים שונים. מערכת ההפעלה משתמשת במערכת קבצים על מנת לנהל את הקבצים שמאוחסנים על גבי הדיסק.